kardosdrur/scandi-wiki huggingface dataset:
Cecilie Dyrberg

Anne Cecilie "Cille" Dyrberg, (født 16. august 1988 i Skive) er en dansk sangerinde, musiker, sangskriver og producer. Hun er tidligere støttevokal og synthesizer- og guitarspiller i Dúné i perioden 2000-2010. Derudover har hun medvirket i et utal af andre projekter som alt fra sangskriver, live-musiker eller producer.

Karriere

Dúné 
Cecilie Dyrberg voksede op med drengene fra Dúné i Skive og spillede med dem, fra hun gik i folkeskole. Efter udgivelsen af Dúnés første album We Are In There You Are Out Here tog karrieren for alvor fart, og gruppen blev prisbelønnet med awards og turné rundt i hele verden. Dyrberg boede i Berlin sammen med de resterende bandmedlemmer fra Dúné, men hun stammer oprindeligt fra den midtjyske by Skive. Desuden medvirker Dyrberg i filmen Stages sammen med resten af bandet, hvortil hun også har komponeret en del af soundtracket.

Den 9. november 2010 blev det offentliggjort på bandets Facebook- og Twitter-profiler, samt via en blog, at Cille Dyrberg ikke længere var en del af bandet. Hun havde levet hele sit liv i og omkring denne gruppe og ville nu opleve noget andet, men dog også satse på musikken i fremtiden. 

Siden har Cecilie Dyrberg udgivet flere singler under soloprojektet Ceee og duo-projektet EASE med Mathilde Falch.

Biografi 
Hendes fødenavn er Anne Cecilie Dyrberg, men er næsten altid blevet kaldt Cille. Hun startede som barn med at spille violin, men skiftede hurtigt violinen ud til fordel for hvad hun dengang så som 'sjovere' instrumenter. Hun gik et år på Mellerup Musikefterskole i nærheden af Randers i 2004-2005. Hun var en stor del af bandet Dúné indtil november 2010 og en stor del af bandets udtryk udadtil.

Referencer

Eksterne henvisninger 
 
 

Personer fra Skive
Guitarister fra Danmark
Sangere fra Danmark
Tidligere medlemmer af bandet Dúné
Malte Aarup-Sørensen

Malte Aarup-Sørensen (født 29. september 1988 i Skive) er en dansk trommeslager, som indtil 2011 spillede på trommer i bandet Dúné. Han var med på gruppens to første albums. Han har, som resten af bandet, medvirket i filmen Stages. Malte forlod bandet i maj 2011 

Aarup-Sørensen gik på Skivehus Skole 1994-2003 og i 10. klasse på Mellerup Musikefterskole 2004-2005 sammen med Cecilie Dyrberg. Han tog sin ungdomsuddannelse på Skive Gymnasium og HF, og blev student i 2008.

Referencer

Eksterne henvisninger 
 
 

Trommeslagere fra Danmark
Personer fra Skive
Tidligere medlemmer af bandet Dúné
Studenter fra Skive Gymnasium og HF
Lynette Scavo

Lynette Scavo (født Lindquist) er en fiktiv karakter, og en af de fire hovedpersoner i serien Desperate Housewives. Karakteren bliver spillet af skuespillerinden Felicity Huffman, der vandt en Emmy Award for Outstanding Lead Actress in a Comedy Series for rollen i 2005 og blev nomineret til en Golden Globe Award for Best Actress – Television Series Musical or Comedy fra 2005 til 2007.

Mens showskaberen Marc Cherry baserede Bree Van De Kamp's familie på hans teenageår, baserede han Lynette på hans barndom.

Historie

Fortid 
Lynette Lindquist-Scavo er den ældste af tre døtre. Efter deres fars død, havde deres mor en række ubehagelige og ustabile kærester, men til sidst blev hun gift med Glenn Wingfield, hvem Lynette forgudede. Efter en kort tid, forlod Glenn dem og Lynette beskyldte sin mor for at kører på ham i lang tid. Stella gifter sig endelig gifter sig igen i sæson syv, men er enke omkring en uge efter deres bryllup.

Hun er uddannet fra Northwestern University. I sæsonen et bliver det afsløret, at det er her hun mødte Tom, da de arbejdede sammen. De giftede sig og flyttede til Wisteria Lane. Lynette har seks børn med Tom, med den sidste graviditet var der en vanskelighed og en af tvillingerne døde og for ikke at nævne det barn Tom har med en one night stand, 12 år før han mødte Lynette, hvilket resulterede i, at Tom have et barn med Nora Huntington. Efter Noras død, flyttede Kayla ind på fuld tid fra sæson tre til slutningen af sæsonen fire. Lynette er altid villig til at gøre hvad der er bedst for hendes familie.

Referencer

Eksterne henvisninger 
 

Personer fra Desperate Housewives
FK Vardar Skopje

Fudbalski Klub Vardar også kaldet FK Vardar () er en fodboldklub i Nordmakedoniens hovedstad Skopje. Siden grundlæggelsen har klubben har hjemmebane på Philip II Arena. Klubben blev grundlagt i 1947 i det daværende Jugoslavien. Efter Jugoslaviens opløsning har klubben været den dominerende klub i Makedonien, hvor klubben siden etableringen af den bedste nationale liga har vundet denne 10 gange, ligesom klubben har vundet 5 pokalsejre.

Klubben vandt i 1987 overraskende det jugoslaviske mesterskab, men mistede efterfølgende titlen, da et pointfradrag til en række andre hold blev annulleret.

Titler 
 Makedonske mesterskaber (10): 1992–93, 1993–94, 1994–95, 2001–02, 2002–03, 2011–12, 2012–13, 2014–15, 2015–16, 2016–17
 Makedonske pokalturnering (5): 1993, 1995, 1998, 1999 og 2007

Europæisk deltagelse

Referencer 

Fodboldklubber i Nordmakedonien
Etableret i 1947
Skopje
Susan Mayer

Susan Mayer er en fiktiv person fra serien Desperate Housewives, som bliver spillet af Teri Hatcher. 

Susan er sammen med Mike Delfino. Susan og Mike har en søn sammen, som de kalder MJ. Susan har også en datter ved navn Julie Mayer, med sin tidligere mand, Karl. Mike og Susan er flere gange gået fra hinanden og har fundet sammen igen, bl.a. da Mike bliver kørt ned af Orson Hodge (Bree Hodge's mand). Mike ligger i koma og da Mike vågner kan han ikke huske de sidste to år og dermed heller ikke deres nylige forlovelse. Susan er lidt af en klodsmajor der ofte laver rod i sagerne. Susan bor på Wisteria Lane sammen med de andre Desperate Housewives og dermed hendes veninder: Lynette Scavo (Mand: Tom Scavo. Børn: Porter, Parker, Preston, Penny og Paige), Bree Hodge (Mand: Orson Hodge. Børn: Danielle og Andrew) og Gabrielle Solis (Mand: Carlos Solis. Børn: Juanita og Celia).

Eksterne henvisninger 
 

Personer fra Desperate Housewives
Fiktive personer fra USA
Ulrik Knuth

Ulrik Gustav Adam greve Knuth (27. januar 1911 på Østergård i Mern Sogn – 13. januar 2004) var kammerherre, hofjægermester og godsejer, bror til Torben Knuth.

Han var søn af kammerherre, hofjægermester, greve Kristian Knuth og hustru Antoinette f. Sponneck, blev student fra Haslev Gymnasium og lærte landvæsen 1931-40, på landbrugsskole 1936-37. Han blev sekondløjtnant i Livgarden 1936 og var bestyrer af Stenagergård ved Mesinge 1940-50 og ejer af Lilliendal hovedgård 1951-71 og skovgods 1963-72. Knuth var medlem af Øster Egesborg Sogneråd 1958-70.

Han blev gift 12. juli 1940 med Tove f. Bille-Brahe-Selby (f. 23. oktober 1915), datter af kammerherre, hofjægermester, baron Daniel Bille-Brahe-Selby og hustru Ingeborg f. Blechingberg.

Kilder 
 Kraks Blå Bog 1974

Ulrik
Godsejere fra Danmark
Officerer fra Danmark
Danskere i 1900-tallet
Kommunalpolitikere fra Danmark
Grever fra Danmark
Personer i Kraks Blå Bog (afdøde)
Kammerherrer fra Danmark
Hofjægermestre fra Danmark
Jay Baruchel

Jonathan Adam Saunders "Jay" Baruchel (født 9. april 1982) er en canadisk skuespiller. Han har haft en succesfuld karriere i komediefilm, og har optrådt i kassesucceser som Knocked Up, Tropic Thunder, She's Out of My League og Sådan træner du din drage.

Opvækst 
Baruchel blev født i Ottawa, Ontario, Canada, som søn af Robyne (født Ropell), en freelance skribent, og Serge Baruchel, en antikvitetsforhandler. Han voksede op og bor stadig i Notre-Dame-de-Grâce-kvarteret i Montreal, Quebec og har en lillesøster ved navn Taylor. Hans far var halv sefardisk jøde og af halvt fransk canadisk herkomst, og hans mor har irsk katolsk baggrund. Han har sagt at han er "muligvis agnostiker". Baruchel er fan af Montreal Canadiens. Han har en rød Maple Leaf tatovering på sin venstre brystmuskel, som kan ses i Fanboys og Knocked Up.

Karriere 

En af hans første store roller var i den lokale tv-serie My Hometown fra 1996. Fra 1997-1998 var han medvært på Popular Mechanics for Kids med Elisha Cuthbert. Efter at have medvirket kort i Cameron Crowes Oscar-vindende Almost Famous fik Baruchel rollen som Steven Karp i Judd Apatow's anmelderroste endnu kortlivede tv-serie Undeclared, hvor han medvirkede sammen med Seth Rogen, Carla Gallo, Charlie Hunnam og Monica Keena. Han optrådte med James Van Der Beek i Roger Avarys Rules for Attraction.
I 2004 spillede han den håbefulde bokser Danger Barch i Clint Eastwoods Million Dollar Baby, som modtog en Oscar for bedste film det følgende år. Baruchel var blandt dem, der blev takket af Eastwood i sin takketale.

Han medvirkede i Nemesis Game og Fetching Cody, før han optrådte overfor Don Johnson på WB's Just Legal i 2005 og havde en gæsteoptræden i CBS's Emmy Award-nominerede Numb3rs i 2006.
Baruchel dukkede op i filmen Knocked Up (som genforenede ham med Judd Apatow, Jason Segel og Seth Rogen), I, Reed Fish og Just Buried og den Ben Stiller-instruerede Tropic Thunder sammen Jack Black, Nick Nolte, Steve Coogan og Robert Downey Jr. Han medvirkede med Seth Rogen i 2007 præ-præ-produktion traileren Jay og Seth vs Apocalypse, en film skabt af Rogen og Evan Goldberg som en strategi til at skaffe interesse og finansiering. I 2008 optrådte han i 'Nick og Norah's Infinite Playlist.

I 2010 medvirkede han i filmen The Trotskij, She's Out of My League (med Alice Eve) og Sådan træner du din drage og vil blive set i en live-action Disney tilpasning af Troldmandens Lærling. Han er ved at udvikle et manuskript, 'The Goon, med Evan Goldberg, og vil spille Johnny Klutz, en karakter han selv har skabt, i en film af samme navn. Baruchel vil medvirke som hovedrollen i den kommende komedie/gyser/slasher film Gris.
Baruchel dukkede for nylig op i Adidas Originals "Cantina" annoncekampagne.

Filmografi

Eksterne henvisninger 

 

Skuespillere fra Canada
Fransk-canadiere
Lance Bass

James Lance Bass (født 4. maj 1979) er en amerikansk sanger, skuespiller, film- og tv-producer og forfatter. Han voksede op i Mississippi og blev kendt for at have basstemme i boybandet 'N Sync. Bandets sucsess førte til at Bass eksperimenterede med film og tv, hovedsagelig som skuespiller og producer. Bass' mest kendte rolle er i filmen On the Line fra 2001.

Referencer

Eksterne henvisninger 

 

Sangere fra USA
Skuespillere fra Californien
Filmproducere fra USA
Wilhelm Knuth

Adam Carl Wilhelm greve Knuth (født 2. september 1891 på Østergård i Mern Sogn, død 5. juli 1986) var hofjægermester og godsejer, bror til Kristian Knuth.

Han var søn af kammerherre, greve Christopher Knuth og hustru Ille f. baronesse Lerche, studerede til arkitekt og var ved landbruget fra 1922. Han var forpagter af Egeløkke 1928 og ejer af samme 1932-1967.

Knuth blev gift 4. juni 1929 med Inge f. komtesse Ahlefeldt-Laurvig f. 12. oktober 1899 på Bellinge. datter af greve Frederik Ahlefeldt-Laurvig (død 1938) og hustru Emmy f. Hillerup (død 1954).

Kilder 
 Kraks Blå Bog 1974

Wilhelm
Grever fra Danmark
Godsejere fra Danmark
Danskere i 1900-tallet
Personer i Kraks Blå Bog (afdøde)
Hofjægermestre fra Danmark
By på amtsniveau

En by på amtsniveau (市: pinyin: shì) er i kinesisk kontekst en politisk territorial enhed på tredje niveau i Folkerepublikken Kina, efter provins og præfekturneveau. 

I Folkerepublikken Kina er der to administrative inddelinger på højere niveauer end dette. Øverste inddeling er på provinsniveau, og næst øverste niveau er enheder på præfekturneveau. 

På det tredje niveau, som kaldes enheder på amtsniveau, er det også andre enheder med andre navne, som amter, autonome amter, bannere, autonome bannere og distrikter.

Byamtsregering 
Da Det kinesiske kommunistparti er den centrale statsbærende regeringsinstitution i hele Fastlandskina, har ethvert territorialt politisk niveau en lokal partikomite. Der findes desuden en Folkeregering for byamtet. Ofte er der en betydelig overlapning af personkredsen i ledelsen for de to parallelle organisationer.

Folkerepublikken Kinas subnationale enheder
Volvo FH

Volvo FH er en serie af lastbiler til fjerntransport produceret af Volvo Trucks. Modelserien kom på markedet i august 1993 som efterfølger for Volvo F10, F12 og F16 efter en udviklingstid på syv år. FH-serien fandtes oprindeligt i versionerne FH 12 og FH 16, begge med samme førerhus. Modelserien blev modificeret i 1998, 2002, 2008 og 2013. I år 2005 blev FH 12 afløst af FH 13 med en ny 12,8-liters motor. Modellen er siden introduktionen blevet bygget i mere end 400.000 eksemplarer.

Eksterne henvisninger

Noter 

Lastbilmodeller
Biler introduceret i 1993
Biler fra 1990'erne
Biler fra 2000'erne
Biler fra 2010'erne
Dongfang

Dongfang (kinesisk: 东方市, Pinyin: Dōngfāng Shì) er en by på amtsniveau på den sydvestlige del af den kinesiske ø og provins, Hainan. Den ligger syd for floden Changhua Jiang (昌化江). Dongfang har et areal på 2.256, 27 km², og i 2004 havde byen en befolkning på 386.901 mennesker (befolkningstæthed: 171,5 indb./km²). Dongfang hører direkte under provinsregeringen.

Administrativ inddeling 
Dongfang består af otte bykommuner og to kommuner:
 Bykommunen Basuo (八所镇), sæde for bystyret;
 Bykommunen Donghe (东河镇);
 Bykommunen Datian (大田镇);
 Bykommunen Gancheng (感城镇);
 Bykommunen Banqiao (板桥镇);
 Bykommunen Sanjia (三家镇);
 Bykommunen Sigeng (四更镇);
 Bykommunen Xinlong (新龙镇);
 Bykommunen Tian'an (天安乡);
 Bykommunen Jiangbian (江边乡).

Derudover ligger i Dongfangs område fire statsgårde:
 Guangba (国营广坝农场);
 Gong'ai (国营公爱农场);
 Hongquan (国营红泉农场);
 Provins-gården Dongfang for udlandskinesere (省国营东方华侨农场).

Etnisk sammensætning af befolkningen i Dongfang (2000) 
Ud af 358.313 indbyggere i 2000

Byer på Hainan
Torpedo Kutaisi

Torpedo Kutaisi er en fodboldklub fra Georgiens næststørste by Kutaisi.

Titler 
 Georgiske mesterskaber (4): 2000, 2001, 2002 og 2017.
 Georgiske pokalturnering (4): 1999, 2001, 2016 og 2018.
 Superpokalturnering (2): 2018 og 2019

Historiske slutplaceringer

Umaglesi Liga

Erovnuli Liga

Nuværende trup 
Pr. 24. april 2019.

Referencer

Eksterne henvisninger 
 Klubbens officielle hjemmeside (en)

Fodboldklubber i Georgien
Etableret i 1946
John Utaka

John Utaka (født 8. januar 1982 i Enugu) er en nigeriansk fodboldspiller, der spiller for Sedan i Frankrig. Han har været udtaget til Nigerias VM-trup to gange; første gang i 2002, og senest i 2010.

Han er bror til Peter Utaka.

Eksterne henvisninger 

Fodboldspillere fra Nigeria
Deltagere ved verdensmesterskabet i fodbold 2002
Deltagere ved verdensmesterskabet i fodbold 2010
Fodboldspillere fra RC Lens
Fodboldspillere fra Portsmouth F.C.
Fodboldspillere fra Stade Rennais FC
Fodboldspillere fra Montpellier HSC
Emil Larsen

Emil Larsen (født 22. juni 1991) er en dansk tidligere fodboldspiller, som spillede for Lyngby Boldklub, Columbus Crew og Odense Boldklub. Han er nu direktør i sin egen virksomhed, Smartiie ApS, som sælger personligt tilpassede benskinner.

Karriere

Lyngby Boldklub (2009–2012) 
I sin første sæson som fuldtidsprofessionel spiller på Lyngby BKs førstehold i efteråret 2009 høstede han stor ros fra træneren Niels Frederiksen.

Larsen var Lyngbys topscorer i 1. division-sæsonen 2009-10 og var dermed med til at sikre Lyngby oprykning til Superligaen for sæsonen 2010-11.

Odense Boldklub 
I juli 2012 købte Odense Boldklub Emil Larsen fra Lyngby. Han lavede en 4-årig kontrakt med OB, hvor han fik trøjenummeret 7. Emil Larsen rygtedes at have en frikøbsklausul på 1 mio. euro i sin kontrakt med OB. Brøndby IF forsøgte i sommertransfervinduet 2013 at frikøbe Emil Larsen fra OB, men i sidste øjeblik afbrød Brøndby IF købet med oplysningen om, at Emil Larsens højre knæ ikke var tilstrækkelig robust til professionelt fodbold. Dette faldt dog sammen med en periode, hvor økonomien i Brøndby IF var meget usikker, og klubben rygtedes nær konkurs. Det blev antydet, at Brøndby alligevel ikke havde råd til at betale Emil Larsens løn, da andre spillersalg og en forventet investor faldt til jorden.

Columbus Crew SC 
Den 22. januar 2016 blev det offentliggjort, at Emil Larsen skiftede fra Odense Boldklub til den amerikanske klub Columbus Crew, der spiller i MLS.

Lyngby Boldklub (2016–17) 
Allerede i sommeren 2016 var han tilbage i Danmark. Her skrev han under på en treårig aftale med Lyngby Boldklub. Hans første officielle ligakamp efter sin tilbagevenden var 16. juli 2016, hvor han blev skiftet ind i det 58. minut i et 3-0-nederlag på udebane i 1. spillerunde til F.C. København.

Søndag den 23. juli 2017 meddelte Emil Larsen, at han stoppede karrieren som professional fodboldspiller. Han blev i stedet ansat i Lyngby Boldklub som talentspejder. Dette skete som følge af, at han havde haft store problemer med sit knæ og aldrig kom sig over sin skade.

Referencer

Eksterne henvisninger 
 
 Emil Larsen  på mlssoccer.com
 Emil Larsen  på OB

Fodboldspillere fra Lyngby Boldklub
Fodboldspillere fra Danmark
Fodboldspillere fra Odense Boldklub
Deltagere for Danmark ved sommer-OL 2016
Danmarks U/19-fodboldlandshold

Danmarks U/19-fodboldlandshold eller U/19-landsholdet er et hold under Dansk Boldspil-Union (DBU), udvalgt blandt alle danske fodboldspillere under 19 år, til at repræsentere Danmark i internationale U/19 fodboldturneringer arrangeret af FIFA og UEFA samt i venskabskampe mod andre nationale fodboldforbunds udvalgte U/19 hold. Holdet blev stiftet som et U/18-hold, men dette blev ændret i 2001. I 2022 sæsonen var holdets topscorer Markus Lindholm Jacobsen med 16 mål i 12 kampe.

U/18 

*Uafgjorte inkluderer også straffesparkskonkurrencer, ligegyldigt resultatet af denne.

U/19-fodboldlandshold
 U/19-fodboldlandshold
Protuberans

En protuberans eller solfakkel er en stor og lysende dannelse, som udbreder sig fra Solens overflade, ofte i form af en løkke. Protuberanser har basis i solens overflade og strækker sig udad i Solens korona. Mens koronaen selv består af ekstremt varme og ioniserede gasser, kendt som plasma, og som ikke udsender særlig meget synligt lys, består protuberanser af meget køligere plasma, hvis sammensætning minder mere om kromosfærens. En protuberans dannes typisk inden for et tidsrum på en dag, og stabile protuberanser kan bestå i koronaen i adskillige måneder. Visse protuberanser splittes og giver anledning til udstødelse af koronamasse. Der pågår videnskabelige undersøgelser af, hvordan og hvorfor protuberanser dannes.

En typisk protuberans har en udstrækning på mange tusind kilometer. Den hidtil længste blev observeret af Solar and Heliospheric Observatory (SOHO) i 1997 og havde en længde på omkring 350.000 kilometer,
 hvilket stort set er 28 gange Jordens diameter. Massen af det materiale, som en typisk protuberans omfatter, er i størrelsesordenen 100 milliarder ton.

Når en protuberans betragtes imod solskiven i stedet for mod rummet, syner den mørkere end den omgivende del af Solen og kaldes da et solfilament.  En udkastning af materiale kan være både et filament og en protuberans. Flocculi (flertal af flocculus) er en anden betegnelse for disse filamenter, og mørke flocculi beskriver typisk protuberansers fremtræden, når de ses mod solskiven ved visse bølgelængder.

Galleri

Se også 

 Soludbrud

Kilder

Bibliografi 
 
 
 

Solen
DURHAM

DURHAM var kodenavnet for den psykologiske krigføring i Norge mod tyske soldater.

Operationen fandt sted i Trøndelag fra starten af 1944 og frem til marts 1945, og blev ledet af modstandsmanden Erik Gjems-Onstad.

Litteratur 
 Gjems-Onstad, Erik: Durham. Hemmelige operasjoner i Trøndelag mot tysk okkupasjonsmakt 1943-45, Sollia Forlag (1981) 
 Gjems-Onstad, Erik: Psykologisk krigføring i Norge under Annen Verdenskrig 1940 – 45, Forsvarets skole i etterretnings- og sikkerhetstjeneste (1994)

Norge under 2. verdenskrig
Søren Frederiksen (fodboldspiller, født 1989)

Søren Frederiksen (født 7. august 1989 i Sønderborg) er en dansk tidligere fodboldspiller, der i sin karriere blandt andet spillede for SønderjyskE, AaB og Viborg FF.

Klubkarriere 
Søren Frederiksen indledte karrieren i SUB Sønderborg, og skiftede herefter den 1. juli 2006 til SønderjyskE.

FC København 
I juni 2010 blev det offentliggjort, at Frederiksen havde skrevet kontrakt med F.C. København, der dog som en del af aftalen med det samme indgik lejeaftale med SønderjyskE, således at Søren Frederiksen forsatte i SønderjyskE for sæsonen 2010/11. Den 1. september 2010 blev lejeaftalen imidlertid ophævet, hvorefter Søren Frederiksen indgik i F.C. Københavns trup fra dette tidspunkt. Frederiksen opnåede dog kun 4 kampe for FCK i efteråret 2010, og i januar 2011 blev det offentliggjort, at FCK havde indgået en ny lejeaftale med SønderjyskE om udleje af Frederiksen, denne gang for forårssæsonen 2011.

Frederiksen blev i forårssæsonen 2012 udlejet til 1. divisionsklubben Vejle Boldklub Kolding.

AaB 
Den 31. januar 2013 meddelte AaB at man havde skrevet en to-årig kontrakt med Frederiksen. Han fik sin debut i Superligaen for AaB den 1. marts 2013, da han startede inde og spillede de første 60 minutter i et 3-2-nederlag ude til Silkeborg IF.
Søren Frederiksen scorede sit første mål for AaB den 28 marts 2013, da AaB og Horsens spillede 2-2.

Han fik ved udgangen af 2014 ikke tilbudt kontraktforlængelse.

KR Reykjavík 
Han skrev den 16. januar 2015 under på en kontrakt gældende frem til slutningen af 2016 med islandske KR Reykjavík efter i en periode efter sit stop i AaB ved årsskiftet at have været rygtet til klubben.

Viborg FF 
Den 28 januar 2016 meddelte Viborg FF, at de havde købt Søren Frederiksen i KR Reykjavik, hvor han skrev under på en toårig kontrakt.

SønderjyskE 
Den 13. juli 2017 blev det offentliggjort at SønderjyskE havde skrevet kontrakt med Frederiksen fra januar 2018, når hans kontrakt i Viborg FF var udløbet. Søren Frederiksen var skadet i hele sin sidste tid i Viborg FF, og nåede kun at spille en enkelt kamp i 5 måneder.

Han indstillede karrieren i februar 2020.

Titler 
 AaB
 Superligaen: 2013/14
 DBU Pokalen: 2014

Referencer

Eksterne henvisninger 
 Søren Frederiksen på danskfodbold.com
 

Personer fra Sønderborg
Fodboldspillere fra Danmark
Fodboldspillere fra SønderjyskE
Fodboldspillere fra FC København
Fodboldspillere fra Vejle Boldklub Kolding
Fodboldspillere fra AaB
Fodboldspillere fra Knattspyrnufélag Reykjavíkur
Fodboldspillere fra Viborg FF
Søren Frederiksen

Søren Frederiksen kan være flere personer:

 Søren Frederiksen (fodboldspiller, født 1972) – tidligere professionel fodboldspiller fra blandt andet Viborg FF og AaB.
 Søren Frederiksen (fodboldspiller, født 1989) – professionel fodboldspiller med kontrakt med Viborg FF.
Li (folk)

Lí (黎族, pinyin: Lízú) er et af de 55 offentlig anerkendte minoritetsfolk i Folkerepublikken Kina. Ifølge folketællingen i 2000 var der 1.247.814 af dem i Kina, en stor del på øprovinsen Hainan, og de nærliggende kystegne på fastlandet.

Ekstern henvisning 
 The Li ethnic minority (kinesisk regeringsside)

Folkeslag i Kina
Chengmai

Chengmai (澄迈县; pinyin:  Chéngmài Xiàn) er et amt i provinsen og øen Hainan i Folkerepublikken Kina.

I 1999 var folketallet på 461.103 indbyggere.

Amtet ligger ved Nandufloden sydvest for provinshovedstaden Haikou. Blandt amtets seværdigheder kan nævnes Dobbeltpagoden i landsbyen Meilang (Meilang shuang ta).

I området produceres der blandt andet Fushan-kaffe, kød og vandmeloner.

Referencer 

Amter på Hainan